— Плануецца, што работа па аднаўленні архітэктурнага помніка будзе завершана да 2023 года, — сказаў падчас адкрыцця музейнай экспазіцыі намеснік старшыні Брэсцкага аблвыканкама Алег ВЯЛІЧКА. — Для гэтага патрабуюцца вялікія сродкі. На наступны год вырашана накіраваць сюды два мільёны рублёў. Наперадзе — пракладка інжынерных камунікацый і работа над інтэрерамі.